HOTELOVÁ AKADÉMIA NITRA

PROFIL ŠKOLY

Študijný odbor 6323 K Hotelová akadémia je päťročný študijný odbor ukončený [maturitou](http://www.hanr.sk/maturity5.php). Počas štúdia má žiak možnosť získať výučný list v odbore kuchár čašník a certifikát [barman](http://www.hanr.sk/barmansky5.php) nápojár s medzinárodnou platnosťou.

PROFIL ABSOLVENTA

Absolventi štúdia sa môžu uplatniť:

V hoteloch a gastronomických zariadeniach na pozícii:

manažér prevádzky,

vedúci úseku stravovania,

vedúci odbytového strediska,

vedúci recepcie,

recepcionár,

ekonóm, účtovník,

čašník, servírka.

V cestovných kanceláriách na pracovných miestach:

animátor,

sprievodca,

delegát,

prevádzkový pracovník.

V samostatnom podnikaní.

V štúdiu na vysokých školách.

V oblasti všeobecného vzdelávania absolvent ovláda:

dva cudzie jazyky,

slovenskú a svetovú literatúru,

slovenské a svetové dejiny,

profesijnú etiku.

Absolvent je schopný:

komunikovať s ľuďmi v pracovnom i osobnom živote,

plynule sa vyjadrovať v ústnom i písomnom styku,

dodržiavať zásady spoločenského správania a spoločenského protokolu,

organizovať a riadiť program pre záujmové skupiny ľudí.

V oblasti odborného vzdelania absolvent ovláda:

zásady správneho stolovania,

techniku jednoduchej a zložitej obsluhy,

základy výživy ľudí, zloženie potravín,

princípy a technologické postupy prípravy pokrmov,

prípravu rôznych druhov jedál a nápojov tradičnými aj progresívnymi metódami,

zostavenie jedálneho lístka vrátane jeho jazykových mutácií,

vypracovanie receptúr a cenových kalkulácií,

zásady manažmentu a základy psychológie pre prácu manažéra,

princípy organizácie a riadenia činnosti v ubytovacích a gastronomických zariadeniach.

Absolvent je schopný:

pracovať individuálne i v tíme, sústavne sa vzdelávať,

orientovať sa v základných právnych normách a predpisoch,

zostaviť podnikateľský plán a podnikať v oblasti hotelierstva a spoločného stravovania,

ovládať aplikačné programy, využívať možnosti Internetu a využívať informačno-komunikačné technológie v riadiacej činnosti,

pracovať podľa hygienických predpisov a bezpečne, chrániť životné prostredie.

PRAX A UBYTOVANIE NA ŠKOLE

**Odborná prax**

Pre kvalifikované vykonávanie povolania a dobré uplatnenie sa žiaci zúčastňujú odbornej praxe. Počas školského roka žiaci pravidelne praxujú na škole:

* v školskej [jedálni](http://www.hanr.sk/stravo.php) (obsluha, prevádzka jedálne alebo v oblasti technológie prípravy pokrmov - varenie),
* na školskej recepcii,
* v Mliečnom bare,
* na sekretariáte,
* v školskej hale (prípravné práce na spoločenské podujatia).

Ďalšia povinná prax v rozsahu 2-3 týždňov je vykonávaná na Slovensku vo vybraných hotelových a reštauračných [zariadeniach](http://www.hanr.sk/zariadenia.php) alebo v zahraničí.

V zahraničí je miestom praxe žiakov [Švajčiarsko](http://www.hanr.sk/svajciarsko1.php), v spolupráci so Slovensko-švajčiarskym [inštitútom](http://mesto.sk/prispevky_velke/banska_bystrica/institutpredalsie779466720.phtml) pre ďalšie vzdelanie v cestovnom ruchu, Cyprus, Maďarsko, Chorvátsko, Taliansko, [Francúzsko](http://www.hanr.sk/francuzsko1.php), Nemecko, Rakúsko a Česká republika.

V rámci odbornej praxe študenti spolu s učiteľmi odborných predmetov zabezpečujú na pôde školy alebo aj mimo nej tieto gastronomické podujatia: [recepcie](http://www.hanr.sk/recepcia5.php), stretávky, [plesy](http://www.hanr.sk/ples2.php), [stužkové](http://www.hanr.sk/stuzkova6.php) slávnosti, promócie, svadby, [karnevaly](http://www.hanr.sk/karneval3.php), konferencie.

**Ubytovanie**

Žiaci sú ubytovaní v dvojlôžkových a trojlôžkových izbách. Časť internátu je zrekonštruovaná s vlastnými sociálnymi zariadeniami na izbách. Strava je zabezpečená v školskej jedálni trikrát denne, podľa potreby aj počas víkendu. Počas prevádzky školského internátu (ŠI) sú žiakom k dispozícií dve telocvične, stolnotenisová hala, posilňovňa a pohybové štúdio so stacionárnymi bicyklami.

KONTAKTY ŠKOLY A PRIJÍMAČKY

**Kontakty školy**

Rozvíjanie spolupráce s partnerskými školami prispieva k sledovaniu najnovších trendov cestovného ruchu v zahraničí. Škola udržuje dobré vzťahy s mnohými asociáciami, zväzmi, spoločnosťami, inštitúciami a ďalšími subjektmi, ktoré dopomáhajú k vykonávaniu kvalifikovanej odbornej praxe žiakov.

Patrí sem:

* Slovenská barmanská [asociácia](http://www.skba.sk),
* [Asociácia](http://www.assr.sk/index.php) someliérov SR,
* Slovensko-švajčiarsky [inštitút](http://mesto.sk/prispevky_velke/banska_bystrica/institutpredalsie779466720.phtml) pre ďalšie vzdelávanie v cestovnom ruchu,
* Slovenský [zväz](http://www.szkc.sk/) kuchárov a cukrárov,
* [Zväz](http://www.zhrsr.sk) hotelov a reštaurácií SR,
* [Zväz](http://www.zk.sk/firmy/zvvs.htm) výrobcov vína,
* Slovensko-francúzska spoločnosť [JHOLE](http://www.hanr.sk/jhole.php) s r.o. Brezno,
* Ugostiteljsko - turistická škola, Osijek, Chorvátsko,
* Ekonomická fakulta Univerzity Mateja Bela (EF UBM) v Banskej Bystrici - [katedra](http://www.ef.umb.sk/ef/index.asp?uid=252) cestovného ruchu a spoločenského stravovania,
* Spoločnosť [Tecoma](http://www.hanr.sk/tecoma.php) Travel, s.r.o.,
* Taliansky kultúrny [inštitút](http://www.iicbratislava.esteri.it/IIC_Bratislava) v Bratislave,
* Spojená [škola](http://www.hanr.sk/francuzsko2.php) v Bazeilles, v partnerskom regióne v Champagne - Ardenne.

**Prijímacie konanie**

Kritériá pre prijímanie žiakov pre školský rok 2025/2026

V súlade s § 65 ods. 1, § 66 ods. 1 a ods. 5 a § 68 ods. 1 zákona č. 245/2008 Z. z. o výchove a vzdelávaní (Školský zákon) a o zmene a doplnení niektorých zákonov v znení zákona č. 415/2021 Z. z. stanovujem nasledovné kritéria pre prijímanie uchádzačov do 1. ročníka päťročného denného štúdia v školskom roku 2025/2026:

Študijný odbor: 6323 K hotelová akadémia

Počet žiakov: 93

EDUID: 100005834

Podanie prihlášky

Prihlášky podávajú žiaci 9. ročníka základnej školy do 20. 02. 2025.

Termíny prijímacích skúšok: 1. termín: 5. máj 2025 2. termín: 12. máj 2025

Podmienky prijatia

Podmienky prijatia:

1. Prijatie žiaka bez konania prijímacích skúšok O prijatí uchádzača bez konania prijímacej skúšky rozhodne riaditeľka školy, ak uchádzač dosiahol v externom testovaní žiakov 9. ročníka základných škôl úspešnosť najmenej 80% v každom vyučovacom predmete samostatne a jeho študijné výsledky v 6. – 9. ročníku základnej školy dávajú predpoklady na úspešné štúdium.

2. Prijatie žiaka na základe konania prijímacích skúšok Uchádzači o štúdium, ktorí nebudú prijatí podľa bodu 1., budú konať prijímacie skúšky z profilových predmetov SJL a CUJ (ANJ,NEJ, FRJ, RUJ). Uchádzač koná prijímaciu skúšku v termíne, ktorý uvedie na prihláške. Prijímacia skúška sa koná písomnou formou v rozsahu učiva ZŠ. Časový limit pre každý predmet je 60 minút. Žiaci so zdravotným znevýhodnením vzdelávaní v rámci inklúzie (žiaci s potrebou podporných opatrení) majú upravené podmienky podľa druhu postihnutia v zmysle priloženej správy z diagnostického vyšetrenia vykonanú zariadením poradenstva a prevencie, ktorú doručia spolu s prihláškou.